آمریکا ساوونما باخانلیغینین (پنتاگون)، باشقان دونالد ترامپا، سوریه‌ده محاصره آلتین‌داکی دوما قصبه‌سین‌ده اسد رژیمینین جمعه ارته‌سی گونو حیاتا گئچیردیگی شیمیایی سالدیرییا قارشیلیق وئرمک اوچون بیر سیرا حربی سئچه‌نک سونور.
آمریکا باش قرارگاه سؤزچوسو آلبای پاتریک ریدر،آمریکا اوردوسونون سؤزوگئدن شیمیایی سالدیرینی نئجه دگرلندیردیگینه و بونون حربی بیر جاوابینین اولماسی لازیم اولوب اولماماسی ایله باغلی بیر سوال اوزرینه
"تلویزیوندا گؤردویوموز شکیللر قورخونج. (حربی سئچه‌نک) کسینلیکله دگرلندیردیگیمیز بیر شئی" ایفاده‌سینی ایشله‌تدی.
آلبای ریدر بونلاری قید ائتدی:
"بیر قارشیلیق وئرجییک‌سه بونون هانسی سئچه‌نکلردن عبارت اولاجاغی حاقین‌دا دانیشمایاجاغام. وظیفه‌میز پرزیدنته سئچه‌نکلر سونماق. بو قورخونج حادثه ایشیغیندا اولدوغوموز نقطه بو؛ پتانسیل حربی سئچه‌نکلره باخیریق و بونو پرزیدنته سوناجاییق".
آمریکا اوردوسونون قوموتانلاری ‌دا، آغ ائودکی میلی گوونلیک توپلانتیسیندا ایشتیراک ائتمک اوچون واشینقتون‌دا.
ترامپین کابینه توپلانتیسی سیراسیندا ۷۸ نفرین حیاتینی ایتیردیگی شیمیایی سالدیرییا جاواب وئرمک اوچون ۲۴ ایله ۴۸ ساعات ایچری‌سین‌ده بؤیوک بیر قرار وئره‌جگینی ایفاده ائتمه‌سی، آمریکانین سوریه رژیمینه سالدیراجاغی یوروملارینا سبب اولدو.
دیگر طرف‌دن ترامپین باش‌دا فرانسا و اینگیلتره اولماق اوزره بیر چوخ اؤلکه لیدئری ایله گؤروشمه‌سی آمریکانین بئله بیر سالدیرینی تک باشینا ائتمه‌یه‌جیی دگرلندیرمه‌لرینی برابرینده گتیردی.
